ედუარდ კენდალი

ედუარდ კალვინ კენდალი (ინგლ. Edward Calvin Kendall; დ. 8 მელახი, 1886, ნორუოლკი, კონექტიკუტი, ააშ — ღ. 4 მესი, 1972, პრინსტონი, ნიუ-ჯერსი, ააშ) — ამერიკალი ქიმიკოსი. ძირუ დო დიგურუ სტეროიდული ჰორმონი კორტიზონი (ნამუთ უკულ გიმირინეს რევმატოიდული ართრიტიშ კურნალობაშო), აკეთჷ ჰორმონი თიროქსინიშ იზოლაცია დო ანტიოქსიდანტიშ  გლუტატიონიშ კრისტალიზაცია. 1950 წანას გინოჩეს ნობელიშ პრემია ფიზიოლოგიაშ დო მედიცინაშ დარგის (მაიოშ კლინიკაშ ექიმი ფილიპ ჰენჩი დო შვეიცარიალი ქიმიკოსი ტადეუშ რაიხშტაინიწკჷმა ართო). ედუარდ კენდალი გურაფულენდჷ კოლუმბიაშ უნივერსიტეტის. კოლუმბიაშ უნივერსიტეტის მიპალუ მენცარობაშ ბაკალავრიშ ხარისხი 1908 წანას, მაგისტრიშ ხარისხი 1909 წანას დო დოქტორიშ ხარისხი ქიმიას 1910 წანას. გურაფაშ თებაშ უკულ მუშენდჷ მაიოშ კლინიკას, პრინსტონიშ უნივერსიტეტის დო შხვა ომენცარე ინსტიტუტეფს.

რესურსეფი ინტერნეტის
 Edward Calvin Kendall Biography



კატეგორია:ამერიკალეფი
კატეგორია:ამერიკალი ქიმიკოსეფი
კატეგორია:ნობელიშ პრემიაშ ლაურეატეფი
კატეგორია:ამერიკალი ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ფიზიოლოგიაშ დო მედიცინაშ დარგის
კატეგორია:დუნაბადი 1886
კატეგორია:ნაღურა 1972